stanford-oval/wikipedia huggingface dataset:
Quality Control Circle

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
Q.C.C. ย่อมาจาก Quality Control Circle หมายถึงกิจกรรมที่พนักงานในกลุ่มซึ่งจัดตั้งขึ้นมาโดยความสมัครใจได้ร่วมกันดำเนินการเพื่อปรับปรุงวิธีการทำงานให้มีคุณภาพดียิ่งขึ้น วิธีการบริหารนี้ได้ถูกคิดขึ้นโดย Dr.Deming ชาวอเมริกัน ต่อมาชาวญี่ปุ่นได้พัฒนาแนวคิดดังกล่าวในปี ค.ศ. 1962] จนกระทั่งกลายเป็นกระบวนการในการพัฒนาและปรับปรุงการทำงาน อย่างต่อเนื่องที่มีประสิทธิภาพ คำว่า Q.C.C. ประกอบไปด้วยคำ 3 คำที่มีความหมายดังนี้ คือ
Q คือ Quality
C คือ Control
C คือ Circle
วัตถุประสงค์

กิจกรรม Q.C.C. มุ่งแก้ไขปัญหาการทำงาน โดยการส่งเสริมให้พนักงานทุกคนมีส่วนร่วมในการแสดงออกและพัฒนาขีดความสามารถของตนเอง ผ่านการเรียนรู้ซึ่งกันและกัน ทำให้เกิดความภาคภูมิใจในผลงานซึ่งเกิดขึ้นจากพนักงานตั้งแต่ระดับล่างขึ้นมาจนถึงระดับบน ทำให้เกิดความสามัคคี อีกทั้งยังเป็นการสร้างวัฒนธรรมองค์กรที่ดีให้เกิดขึ้นอีกด้วย อันจะเป็นประโยชน์ต่อองค์กรในการตอบสนองความต้องการของลูกค้า การลดต้นทุนและเพิ่มประสิทธิภาพการทำงานให้ดียิ่งขึ้น
กระบวนการจัดทำกิจกรรม

การทำกิจกรรม Q.C.C. ให้ประสบผลสำเร็จนั้น จำเป็นต้องต้องได้รับความร่วมมือจากพนักงานทุกคน ภายใต้ความเห็นชอบและสนับสนุนของผู้บริหารในองค์กร พนักงานต้องให้ความสำคัญและมองเห็นประโยชน์ที่จะได้รับจากการดำเนินกิจกรรมดังกล่าวจึงจะบรรลุเป้าหมายที่ต้องการ ดังนั้นองค์กรใดต้องการดำเนินกิจกรรมนี้จึงควรพิจารณาทำความเข้าใจขั้นตอนสำคัญๆ อันประกอบไปด้วย
จัดฝึกอบรมเพื่อให้ความรู้แก่พนักงานอย่างทั่วถึง
จัดตั้งคณะทำงานเพื่อประชาสัมพันธ์ ส่งเสริมและสนับสนุนการทำกิจกรรม
พนักงานจัดกลุ่มย่อย ประกอบด้วยสมาชิกจากส่วนงานต่างๆ จำนวน 5-7 คนต่อกลุ่ม
กลุ่มระบุมูลเหตุจูงใจที่ทำให้สนใจในปัญหาที่หยิบยกขึ้นมาแก้ไขโดยกลุ่มนั้นๆ
หาสาเหตุของปัญหาด้วยเทคนิคที่ได้เรียนรู้
ระดมสมองเพื่อกำหนดมาตรการแก้ไข
ติดตามและวัดผลลัพธ์ภายหลังการแก้ไข
จัดทำมาตรฐานการทำงาน
นำเสนอผลงานเพื่อให้ส่วนรวมได้รับทราบ
ดำเนินกิจกรรมด้วยหัวข้อปัญหาใหม่
กิจกรรม Q.C.C. จึงเป็นเครื่องมือสำคัญในการบริหารจัดการ ที่ให้ความสำคัญต่อความรู้ความสามารถของแต่ละบุคคล ซึ่งจะนำไปสู่การสร้างขวัญและกำลังใจในการทำงาน ก่อให้เกิดความสัมพันธ์อันดีในการทำงานและการประสานงานในอนาคต ดังนั้น หากองค์กรใดสามารถสร้างกลไกการทำกิจกรรมดังกล่าวจนกระทั่งการเป็นส่วนหนึ่งของการทำงานตามปกติก็ย่อมจะเป็นประโยชน์ต่อองค์กรอย่างมหาศาลในที่สุด
Q.C.C. ควรประกอบด้วยกลุ่มคนที่มีองค์ความรู้ในเรื่อง (ในหัวข้อ) นั้นๆ ดีพอสมควร เพื่อนำไปสู่การระดมกำลังสมอง หาแนวทางการแก้ไข ปรับปรุง บนพื้นฐาน Process approach
การบดยาง
การบดยาง

เนื่องจากยางธรรมชาติมีขนาดโมเลกุลใหญ่ โดยมีน้ำหนักโมเลกุลเฉลี่ยโดยประมาณ 1 ล้าน การบดยาง (Mastication) จึงเป็นการทำให้โมเลกุลของยางมีขนาดเล็กลง ความหนืดลดลง ทำให้แปรรูปได้สะดวกขึ้น ซึ่งต่างจากยางสังเคราะห์ที่มีการควบคุมขนาดโมเลกุลตามต้องการอยู่แล้วขณะที่สังเคราะห์จึงไม่มีความจำเป็นต้องมีการบด เครื่องมือที่ใช้ในการบดยางมีหลายชนิด ได้แก่ เครื่องบดยางสองลูกกลิ้ง Internal Mixer เป็นต้น
การควบคุมความหนืดของยาง

ยางแห้งพันธุ์ต่าง ๆ เมื่อนำเอามาทดสอบค่าความหนืดภายใต้อุณหภูมิและเวลาเดียวกัน (ML1+4;100°C) ค่าความหนืดจะอยู่ที่ 43-100 หน่วยมูนี่ แต่ถ้าทิ้งยางแห้งนี้ไว้สัก 2-4 เดือน ยางก็จะมีความหนืดเพิ่มขึ้นจากเดิมเป็น 74-126 หน่วยมูนี่ ดังนั้นจึงต้องมีการปรับสภาพค่าความหนืดของยางให้คงที่หรือสม่ำเสมอ จึงต้องมีการใช้สารเคมีประเภท ไฮดรอกซิลามีนไฮโดรคลอไรด์ ซึ่งเป็นสารเคมีที่ควบคุมความหนืดของยางให้มีค่าค่อนข้างสม่ำเสมอ ซึ่งสารเคมีที่ใส่เข้าไปจะเข้าไปทำปฏิกิริยากับอนุมูลของหมู่อัลดีไฮด์ในโครงสร้างโมเลกุลยาง จึงทำให้ภายในระหว่างโมเลกุลยางที่เก็บไว้ไม่มีพันธะไฮโดรเจนเกิดขึ้น ความหนืดของยางจึงไม่เพิ่มขึ้น โดยค่าความหนืดเมื่อใช้สารควบคุมความหนืดจะอยู่ที่ 37-99 หน่วยมูนี่ ความหนืดถือเป็นเรื่องที่สำคัญมากในทางอุตสาหกรรมที่จะต้องนำเอายางธรรมชาติมาเข้าสู่กระบวนการแปรรูปเป็นผลิตภัณฑ์ จึงต้องมีการปรับสภาพความหนืดของยางธรรมชาติให้มีค่าที่คงที่
SFC

SFC อาจหมายถึง
ซูเปอร์แฟมิคอม (Super Famicom) เครื่องเล่นเกมของบริษัทนินเทนโด
สโมสรฟุตบอลเซาแทมป์ตัน (Southampton Football Club)
Shaferocharis

| Shaferocharis |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: ดอกหรีดเขา Gentianales
วงศ์:: วงศ์เข็ม Rubiaceae
สกุล:: Shaferocharis Shaferocharis Urb.
สปีชีส์:: Shaferocharis
ชื่อทวินาม
Shaferocharis Urb.

Shaferocharis เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ คิวบา
สปีชีส์ในสกุล ได้แก่:
Shaferocharis cubensis Urb.
Shaferocharis multiflora Borhidi & O.Muñiz
Shaferocharis villosa Borhidi & Bisse
การสังหารหมู่คาร์ทูม

| --- | --- |
วันที่: 3 มิถุนายน พ.ศ. 2562
ที่ตั้ง: คาร์ทูม ซูดาน
ประเภท: การสังหารหมู่
เหตุจูงใจ: Clearing the sit-in camp in order to rule Sudan
เป้าหมาย: ผู้ชุมนุมประท้วงชาวซูดาน
เสียชีวิต: 118 คน (ตัวเลขจากฝ่ายต่อต้าน) 62 คน (ตัวเลขจากฝ่ายรัฐบาล)
บาดเจ็บไม่ถึงตาย: บาดเจ็บมากกว่า 650 คน[ต้องการอ้างอิง] และถูกข่มขืน 70 คน
ต้องสงสัย: กองกำลังสนับสนุนฉับไว, กองกำลังอาสาสมัครญันญะวีด และกองกำลังรักษาความมั่นคงของสภาทหารระยะเปลี่ยนผ่าน
การสังหารหมู่คาร์ทูม เกิดขึ้นเมื่อวันจันทร์ที่ 3 มิถุนายน พ.ศ. 2562 เมื่อกองกำลังทหารติดอาวุธของสภาทหารระยะเปลี่ยนผ่าน (Transitional Military Council) ในประเทศซูดาน นำโดยกองกำลังสนับสนุนฉับไว (Rapid Support Forces) ซึ่งเป็นองค์การที่สืบทอดโดยตรงจากกองกำลังอาสาสมัครญันญะวีด (Janjawīd) ได้ใช้กระสุนปืนและแก๊สน้ำตาสลายกลุ่มผู้ชุมนุมประท้วงที่ปักหลักอยู่หน้ากองบัญชาการกองทัพในกรุงคาร์ทูม ทำให้มีผู้เสียชีวิตกว่า 100 คน ร่างผู้เสียชีวิตอย่างน้อยสี่สิบร่างถูกโยนลงแม่น้ำไนล์ พลเรือนไร้อาวุธหลายร้อยคนบาดเจ็บ ในขณะที่อีกหลายร้อยคนถูกจับกุม หลายครอบครัวถูกขู่ขวัญในอาณาเขตบ้านตัวเองทั่วซูดาน และมีหญิงและชาย 70 คนถูกข่มขืน อินเทอร์เน็ตถูกปิดกั้นเกือบทั้งหมดในซูดานในวันหลังการสังหารหมู่ ทำให้การประเมินจำนวนเหยื่อที่แท้จริงเป็นไปอย่างยากลำบาก
17 กุมภาพันธ์

วันที่ 17 กุมภาพันธ์ เป็นวันที่ 48 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 317 วันในปีนั้น (318 วันในปีอธิกสุรทิน)
เหตุการณ์

พ.ศ. 2143 (ค.ศ. 1600) - นักปรัชญา จอร์ดาโน บรูโน ถูกเผาทั้งเป็น ที่แคมโปเดอฟลอริในกรุงโรม ในข้อหาว่านอกรีต
พ.ศ. 2410 (ค.ศ. 1867) - เรือลำแรกเดินทางผ่านคลองสุเอซ
พ.ศ. 2493 (ค.ศ. 1952) - กองทัพปลดแอกประชาชน รบกับกองทัพก๊กมินตั๋ง บนจีนแผ่นดินใหญ่ เป็นครั้งสุดท้ายที่เมืองแช่ สิบสองปันนา
พ.ศ. 2498 (ค.ศ. 1955) - มีการประหารชีวิต 3 ผู้ต้องหา กรณีสวรรคตของ รัชกาลที่ 8 คือ นายเฉลียว ปทุมรส นายชิต สิงหเสนี และนายบุศย์ ปัทมศริน
พ.ศ. 2502 (ค.ศ. 1959) - สหรัฐอเมริกา ส่งดาวเทียมแวนการ์ด 2 ดาวเทียมอุตุนิยมวิทยาดวงแรก ขึ้นสู่อวกาศ ใช้เก็บข้อมูลการกระจายตัวของเมฆ
พ.ศ. 2522 (ค.ศ. 1979) - จีนส่งทหารราว 120,000 นาย ข้ามพรมแดนสู่ตอนเหนือของเวียดนาม เป็นจุดเริ่มต้นของสงครามจีน-เวียดนาม
พ.ศ. 2551 (ค.ศ. 2008) - คอซอวอประกาศเอกราชจากเซอร์เบีย
พ.ศ. 2554 (ค.ศ. 2011) -
อาหรับสปริง: ชาวลิเบียเริ่มประท้วงต่อต้านระบอบการปกครองของมูอัมมาร์ กัดดาฟี
อาหรับสปริง: ในบาห์เรน กองกำลังความมั่นคงเปิดฉากจู่โจมก่อนรุ่งสางต่อผู้ประท้วงที่วงเวียนไข่มุกในมานามา วันนี้เป็นที่รู้จักกันในท้องถิ่นว่า Bloody Thursday
วันเกิด

พ.ศ. 2431 (ค.ศ. 1888) - ออตโต สเติร์น นักฟิสิกส์ชาวอเมริกัน-เยอรมัน (เสียชีวิต 17 สิงหาคม พ.ศ. 2512)
พ.ศ. 2438 (ค.ศ. 1895) - หม่อมเจ้าพูนพิศสมัย ดิศกุล นักเขียน และผู้ก่อตั้งองค์การพุทธศาสนิกสัมพันธ์แห่งโลก (พ.ส.ล.) (สิ้นชีพตักษัย 11 สิงหาคม พ.ศ. 2533)
พ.ศ. 2488 (ค.ศ. 1945) - พีต พอเซิลธ์เวต นักแสดงชาวอังกฤษ (เสียชีวิต 2 มกราคม พ.ศ. 2554)
พ.ศ. 2492 (ค.ศ. 1949) - ชาตรี ศรีชล นักร้องลูกทุ่งชาวไทย (ถึงแก่กรรม 16 พฤษภาคม พ.ศ. 2532)
พ.ศ. 2497 (ค.ศ. 1954) -
เรเน รุสโซ นักแสดง โปรดิวเซอร์ และนางแบบชาวอเมริกัน
สมชาย ชวยบุญชุม ผู้ฝึกสอนชาวไทย
พ.ศ. 2502 (ค.ศ. 1959) - ธวัชชัย ไทยเขียว อดีตรองปลัดกระทรวงยุติธรรม และอดีตอธิบดีกรมพินิจและคุ้มครองเด็กและเยาวชน
พ.ศ. 2504 (ค.ศ. 1961) - พันนา ฤทธิไกร นักแสดงชายชาวไทย (ถึงแก่กรรม 20 กรกฎาคม พ.ศ. 2557)
พ.ศ. 2506 (ค.ศ. 1963) - ไมเคิล จอร์แดน นักบาสเกตบอล
พ.ศ. 2508 (ค.ศ. 1965) - ไมเคิล เบย์ ผู้กำกับภาพยนตร์ชาวอเมริกัน
พ.ศ. 2512 (ค.ศ. 1969) - ทัช ณ ตะกั่วทุ่ง นักร้อง นักแสดงชาวไทย
พ.ศ. 2513 (ค.ศ. 1970) - โดมินิก เพอร์เซลล์ นักแสดงชายชาวอังกฤษ
พ.ศ. 2514 (ค.ศ. 1971) - เดนิส ริชาดส์ นักแสดงหญิงชาวอเมริกัน
พ.ศ. 2515 (ค.ศ. 1972) - บิลลี โจ อาร์มสตรอง นักร้องชาวอเมริกัน
พ.ศ. 2518 (ค.ศ. 1975) - มิชิโกะ คิชิเซะ นักแสดงหญิงชาวญี่ปุ่น
พ.ศ. 2519 (ค.ศ. 1976) - เคลลี คาร์ลสัน นักแสดง นางแบบชาวอเมริกัน
พ.ศ. 2524 (ค.ศ. 1981) -
แพรีส ฮิลตัน นักแสดง นักธุรกิจชาวอเมริกา
โจเซฟ กอร์ดอน-เลวิตต์ นักแสดงชายชาวอเมริกัน
พ.ศ. 2525 (ค.ศ. 1982) - อาเดรียนู นักฟุตบอลทีมชาติบราซิล
พ.ศ. 2526 (ค.ศ. 1983) - เควิน รูดอล์ฟ นักร้อง-นักแต่งเพลงและโปรดิวเซอร์เพลง ชาวอเมริกัน
พ.ศ. 2528 (ค.ศ. 1985) - อนุวัฒน์ อินยิน นักฟุตบอลชาวไทย
พ.ศ. 2531 (ค.ศ. 1988) - ภาวิณี วิริยะชัยกิจ นักแสดงหญิงชาวไทย
พ.ศ. 2536 (ค.ศ. 1993) - มาร์ก มาร์เกซ นักแข่งรถชาวสเปน
พ.ศ. 2552 (ค.ศ. 2009) - ชิกิต้า (ริรชา พรเดชาพิพัฒ) สมาชิกสัญชาติไทยวง BABYMONSTER
วันถึงแก่กรรม

พ.ศ. 2462 (ค.ศ. 1919) - หลุยส์ ที. ลีโอโนเวนส์ นักธุรกิจชาวอังกฤษ (เกิด 25 ตุลาคม พ.ศ. 2399)
พ.ศ. 2521 (ค.ศ. 1978) - สด กูรมะโรหิต นักเขียนนวนิยายไทย (เกิด 27 เมษายน พ.ศ. 2451)
พ.ศ. 2538 (ค.ศ. 1995) - จำนง รังสิกุล นักสื่อสารมวลชน (เกิด พ.ศ. 2456)
พ.ศ. 2556 (ค.ศ. 2013) - อาวุธ เงินชูกลิ่น ศิลปินแห่งชาติ สาขาศิลปะสถาปัตยกรรม (เกิด 22 มีนาคม พ.ศ. 2485)
พ.ศ. 2561 (ค.ศ. 2018) - ระพี สาคริก นักวิชาการและนักการเมืองไทย (เกิด 4 ธันวาคม พ.ศ. 2465)
วันสำคัญและวันหยุดเทศกาล

พ.ศ. 2531 วันตรุษจีน
แหล่งข้อมูลอื่น

BBC: On This Day
Today in History: February 17 เก็บถาวร 2005-11-02 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
แบรคิโอพอด

| Brachiopoda ช่วงเวลาที่มีชีวิตอยู่: Cambrian - Recent |
| --- | --- |

Platystrophia ponderosa (Ordovician). Scale bar is 5.0 mm.

การจำแนกชั้นทางวิทยาศาสตร์
โดเมน:: Eukarya
อาณาจักร:: Animalia
ไฟลัม:: Brachiopoda Duméril, 1806

Subphyla and classes
 See Classification
ความหลากหลาย
[[List of brachiopod genera|About 4,000 genera]]
Spiriferina rostrata
แบรคิโอพอด เป็นคำจากภาษาลาติน brachium หมายถึงแขน + ภาษาลาตินใหม่ -poda หมายถึงตีน เป็นสัตว์ไม่มีกระดูกสันหลังอาศัยอยู่บนท้องน้ำรู้จักกันอีกชื่อหนึงว่า หอยตะเกียง เป็นสัตว์ทะเลมีสองฝาด้วยลักษณะภายนอกมีความละม้ายกับหอยกาบคู่ซึ่งที่แท้จริงแล้วไม่ได้มีความเกี่ยวข้องสัมพันธ์ใกล้ชิดกันอย่างใดเลย นักบรรพชีวินวิทยาได้ประมาณว่าหลักฐานของแบรคิโอพอดที่ได้รับการบันทึกไว้เป็นซากดึกดำบรรพ์ที่สูญพันธุ์ไปแล้วถึงร้อยละ 99
แม้ว่าหอยกาบคู่และแบรคิโอพอดจะมีลักษณะภายนอกละม้ายคล้ายคลึงกัน แต่ที่แท้จริงแล้วมีความแตกต่างอย่างเห็นได้ชัดเจน โดยปรกติแล้วหอยกาบคู่จะมีระนาบสมมาตรอยู่ระหว่างเปลือกฝาทั้งสอง ขณะที่แบรคิโอพอดจะมีระนาบสมมาตรแบบสมมาตรด้านข้าง คือระนาบสมมาตรจะตั้งฉากกับแนวหับเผย (hinge) เปลือกฝาทั้งสองของแบรคิโอพอดแตกต่างกันทั้งขนาดและรูปร่าง หอยกาบคู่ใช้กล้ามเนื้อแอดดักเตอร์ในการทำให้เปลือกฝาทั้งสองมาปะกบกันและจะเปิดอ้าออกโดยใช้ลิกาเมนต์ด้านนอกหรือด้านในทันทีที่กล้ามเนื้อแอดดักเตอร์คลายตัว ขณะที่แบรคิโอพอดใช้กล้ามเนื้อดิดักเตอร์ด้านในดึงให้ฝาทั้งสองเปิดออก และจะปิดปะกบเข้าหากันด้วยกล้ามเนื้อแอดดักเตอร์
ความแตกต่างที่ชัดเจนอีกลักษณะหนึ่งคือ แบรคิโอพอดทั้งหลายจะอาศัยอยู่ด้วยการยึดเกาะกับพื้นท้องทะเลโดยอาศัยอวัยวะที่มีลักษณะเป็นก้านเนื้อเยื่อยื่นออกไป ในทางตรงกันข้ามหอยกาบคู่ทั้งหลายจะเคลื่อนที่ไปอย่างอิสระด้วยอวัยวะเนื้อเยื่อที่ทำหน้าที่เป็นเท้า ทั้งนี้ยกเว้นหอยพวกหอยนางรม หอยแมลงภู่ และหอยรูดิสต์ซึ่งสูญพันธุ์ไปแล้วที่ยึดเกาะกับพื้นท้องทะเล
นอกจากนี้ เปลือกฝาของแบรคิโอพอดถ้าไม่ประกอบด้วยสารแคลเซี่ยมฟอสเฟตก็เป็นสารแคลเซียมคาร์บอเนต ขณะที่เปลือกฝาของหอยกาบคู่ทั่วไปจะประกอบด้วยสารแคลเซียมคาร์บอเนต และท้ายสุดที่แบรคิโอพอดไม่เหมือนกับหอยกาบคู่ก็คือ แบรคิโอพอดบางกลุ่มมีเปลือกฝาเป็นปีกคล้ายครีบยื่นออกไปและรวมถึงมีหนามบนพื้นเปลือกฝา
ลักษณะทั่วไป

แบรคิโอพอดอาจจำแนกได้เป็น 2 ประเภท คือ แบรคิโอพอดอินอาร์ทิคูเลตที่ใช้กล้ามเนื้อยึดเปลือกฝาทั้งสองให้เชื่อมปะกบเข้าหากัน ขณะที่แบรคิโอพอดอาร์ทิคูเลตเปลือกฝาทั้งสองเชื่อมประกบกันที่แนวหับเผย แบรคิโอพอดทั้งหลายเป็นสัตว์ทะเลพบได้ทั้งที่ยึดเกาะกับพื้นทะเลด้วยอวัยวะที่เรียกว่าเพดิเคิล หรืออาจจะอาศัยอยู่พื้นโคลน แบรคิโอพอดกินอาหารที่แขวนลอยอยู่ในน้ำด้วยอวัยวะที่เรียกว่าโลโฟพอร์ ซึ่งพบได้ให้สัตว์อื่นของไฟลั่มไบรโอซัวและไฟลั่มโฟโรนิดา
แบรคิโอพอดปัจจุบันมีขนาดเปลืกฝาระหว่างน้อยกว่า 5 มม. ถึงมากกว่า 8 ซม. โดยซากดึกดำบรรพ์แบรคิโอพอดจะมีขนาดเปลือกฝาในช่วงดังกล่าว แต่แบรคิโอพอดโตเต็มวัยบางชนิดอาจมีขนาดน้อยกว่า 1 มม. และบางชนิดอาจมีขนาดเปลือกฝากว้างถึง 38.5 ซม.
ลักษณะทั่วไป > เปลือกฝา

แบรคิโอพอดมีเปลือกฝา 2 เปลือกฝาแม้ว่าจะไม่ได้จัดให้เป็นหอยกาบคู่  โดยที่เปลือกฝาทั้งสองของแบรคิโอพอดจะเป็นเปลือกฝาด้านบนและเปลือกฝาด้านล่างแทนที่จะเป็นเปลือกฝาด้านซ้ายและเปลือกฝาด้านขวา โดยเปลือกฝาทั้งสองของแบรคิโอพอดจะเรียกว่าเปลือกฝาเพดิคอลและเปลือกฝาบราเชียล เปลือกฝาเพดอลถูกยึดติดกับเพดิคอลและมีกล้ามเนื้อแอดจัสเตอร์ยึดตรึงไว้ เปลือกฝาแบรเชียลอยู่ที่แบรเชียเดียรองรับอวัยวะโลโฟพอร์ แบรคิโอพอดจะเหมือนแอมโมไนต์คือมีลักษณะหกคะเมนด้วยเปลือกฝาเพดิคอลเป็นด้านท้องและเปลือกฝาแบรเชียลเป็นด้านหลัง ซึ่งไม่เป็นจริงในธรรมชาติ
ลักษณะทั่วไป > โครงสร้างเปลือกฝาอาร์ทิคูเลต

เปลือกฝาของแบรคิโอพอดอาร์ทิคูเลตจะประกอยด้วยสารแคลเซียมคาร์บอเนต เปลือกฝาประกอบด้วยชั้นลามินาร์อยู่ด้านนอกและชั้นไฟบรัสอยู่ด้านในซึ่งเอียงลาดเข้าหาชั้นลามินาร์ไปในทิศทางเข้าหาขอบของเปลือกฝา ชั้นไฟบรัสมีช่องเปิดที่เรียกกันว่าพัลเลียลไซนัสซึ่งขณะที่มีชีวิตจะมีวัตถุแมนเทิล ลักษณะรูปแบบของพัลเลียลไซนัสในซากดึกดำบรรพ์จะใช้ในการวินิจฉัยแบรคิโอพอดสกุลต่างๆ
เปลือกฝาแบรคิโอพอดอาร์ทิคูเลตอาจเป็นแบบอิมพังเทต พังเทต หรือซูโดพังเทต เปลือกฝาแบบอิมพังเทตจะทึบยกเว้นส่วนของช่องเปิดพัลเลียลในชั้นไฟบรัส เปลือกฝาแบบพังเทตจะมีรูเล็กๆของทิวบูลหรือพอร์หรือที่เรียกว่าพังตัมที่แผ่ขยายออกไปจากด้านในของชั้นไฟบรัส ไปจนเกือบทั้งหมดด้านนอกของชั้นลามินาร์  ส่วนเปลือกฝาแบบซูโดพังเทตมีรูปร่างเป็นแท่งของแร่แคลไซต์ไร้โครงสร้างในชั้นไฟบรัสที่อาจผุพังไปเหลือเปิดออกมาที่อาจเข้าใจว่าเป็นพังตัม
ประวัติวิวัฒนาการ

ซากดึกดำบรรพ์แบรคิโอพอดรุ่นแรกๆพบปรากฏในช่วงต้นๆของยุคแคมเบรียน เป็นแบรคิโอพอดอินอาร์ทิคูเลตคือชนิดที่ไม่มีหับเผย โดยชนิดอาร์ทิคูเลตซึ่งมีหับเผยจะพบในช่วงเวลาต่อมา มีความเป็นไปได้ที่ว่าจะพบแบรคิโอพอดในชั้นหินที่มีอายุแก่ลงไปอีกถึงช่วงบนของบรมยุคนีโอโปรเทอโรโซอิกแต่ยังไม่ชัดเจนแน่นอน แบรคิโอพอดพบได้ทั่วไปตลอดมหายุคพาลีโอโซอิกและได้ลดปริมาณลงอย่างมากในช่วงเหตุการณ์สูญพันธุ์ครั้งใหญ่เมื่อครั้งสิ้นสุดยุคเพอร์เมียน  โดยก่อนที่จะถึงเหตุการณ์สูญพันธุ์ครั้งใหญ่นี้ถือได้ว่าแบรคิโอพอดเป็นซากดึกดำบรรพ์ที่พบเห็นได้มากและหลากหลายมากกว่าหอยกาบคู่เสียอีก เมื่อเข้าสู่มหายุคมีโซโซอิกแล้วจำนวนและความหลากหลายของแบรคิโอพอดได้ลดลงเป็นอย่างมากแล้วส่วนใหญ่จะถูกแทนที่โดยหอยกาบคู่และก็วิวัฒนาการโดดเด่นต่อเนื่องจนมาถึงปัจจุบัน ขณะที่แบรคิโอพอดส่วนใหญ่จะพบอาศัยอยู่ในสภาพแวดล้อมห่างออกไป
แบรคิโอพอดที่พบแพร่หลายมากที่สุดในปัจจุบันอยู่ในชั้นเทเรบราตูลิดา ซึ่งมีรูปร่างลักษณะของเปลือกฝาคล้ายกับตะเกียงน้ำมันโบราณทำให้แบรคิโอพอดมีชื่อสามัญเรียกกันว่า “หอยตะเกียง (lamp shell)” ไฟลั่มที่ใกล้ชิดกับแบรคิโอพอดมากที่สุดอาจเป็นไฟลั่มโพโรนิดาซึ่งเป็นไฟลั่มเล็กๆที่รู้จักเรียกกันว่า “หนอนเกือกม้า” นอกจากไฟลั่มไบรโอซัวและอาจรวมถึงเอนโตพรอคต้าแล้ว ไฟลั่มนี้ถูกตั้งให้เป็นเหนือไฟลั่มโลโฟฟอราต้า
แบรคิโอพอดพวกอินอาร์ติคูเลตสกุล “ลิงกูล่า” ถือว่ามีความเก่าแก่ที่สุดและถือได้ว่าเป็นสัตว์ที่เกือบไม่มีการเปลี่ยนแปลงใดๆเลย ซากดึกดำบรรพ์ของลิงกูล่าที่เก่าแก่ที่สุดพบในหินยุคแคมเบรียนตอนต้นประมาณ 550 ล้านปีมาแล้ว การกำเนิดของแบรคิโอพอดยังไม่เป็นที่รู้แน่ชัด แต่อาจมีบรรพบุรุษเป็นทากโบราณ (armored slug) ที่รู้จักกันว่า ฮัลกิเออเรียที่มีโลห์เล็กที่คล้ายแบรคิโอพอดที่หัวและหางของมัน
ในระหว่างยุคออร์โดวิเชียนและยุคไซลูเรียน แบรคิโอพอดได้ปรับตัวเองให้ดำรงชีวิตอยู่ในทะเลทั้งหมดและส่วนใหญ่อาศัยอยู่บริเวณน้ำตื้น โดยบ้างก็อาศัยอยู่บริเวณชายฝั่งทะเลเหมือนกันกับหอยกาบคู่ในปัจจุบัน (อย่างเช่นหอยแมลงภู่) บางแห่งที่เป็นชั้นหินปูนและที่ที่มีการตกสะสมตัวของปะการังก็พบเปลือกฝาของแบรคิโอพอดได้มากเช่นกัน
ตลอดประวัติทางธรณีวิทยาอันยาวนาน แบรคิโอพอดได้แพร่กระจายออกไปอย่างกว้างขวางและแตกแขนงวิวัฒนาการไปอย่างหลากหลาย และก็รวมถึงการได้ผ่านการเผชิญกับเหตุการณ์การสูญพันธุ์ครั้งใหญ่ๆมาหลายครั้งเช่นกัน
อาจกล่าวได้ว่าการลดจำนวนลงอย่างช้าๆของแบรคิโอพอดตลอดระยะเวลา 100 ล้านปีที่ผ่านมาหรือมากกว่านั้น เป็นผลโดยตรงมาจาก (1) การเพิ่มขึ้นอย่างหลากหลายของหอยกาบคู่ที่หาอาหารด้วยอวัยวะกรอง ซึ่งได้ขับไล่แบรคิโอพอดให้ออกจากถิ่นฐานเดิมของมัน (2) การเพิ่มการรบกวนในตะกอนโดยพวกที่หากินโดยใช้เหยื่อล่อ (รวมถึงหอยกาบคู่ที่ขุดรูอยู่จำนวนมาก)  และ (3) การเพิ่มการล่าด้วยการบดขยี้เปลือกฝาที่รุนแรงและหลากหลายขึ้น อย่างไรก็ตามก็ควรจะระลึกว่าหอยกาบคู่มีความสำเร็จอย่างสูงในการสร้างถิ่นฐานที่อยู่อาศัยซึ่งไม่เคยพบในแบรคิโอพอดมาก่อน อย่างเช่นการขุดรูอยู่
ความมากมาย ความหลากหลาย และการมีวิวัฒนาการอย่างรวดเร็วของแบรคิโอพอดในช่วงมหายุคพาลีโอโซอิกทำให้แบรคิโอพอดมีประโยชน์ในการใช้เป็นซากดึกดำบรรพ์ดัชนีเพื่อการเปรียบเทียบการลำดับชั้นหินในบริเวณกว้าง
การจำแนก

ในการจำแนกดั้งเดิม ไฟลั่มแบรคิโอพอดถูกแบ่งออกเป็น 2 ชั้น คือชั้นอาร์ติคูเลตและชั้นอินอาร์ติคูเลต ด้วยอันดับของแบรคิโอพอดทั้งหมดได้สูญพันธุ์ไปตั้งแต่สิ้นมหายุคพาลีโอโซอิก การจำแนกจึงยึดถือเอารูปลักษณ์สัณฐาน (รูปร่าง)ของซากดึกดำบรรพ์เป็นเกณฑ์ แต่ในช่วง 40 ปีมานี้ได้มีการวิเคราะห์เพิ่มมากขึ้นทั้งในซากดึกดำบรรพ์และในแบรคิโอพอดที่ยังมีชีวิตอยู่ในปัจจุบัน โดยเฉพาะการศึกษาทางพันธุศาสตร์ได้นำไปสู่การเปลี่ยนแปลงในการจำแนกทางอนุกรมวิธาน
การจำแนกทางอนุกรมวิธานถือว่าจนถึงปัจจุบันยังไม่หยุดนิ่ง ดังนั้นผู้ศึกษาต่างกันอาจจำแนกออกไปต่างกัน ในจำนวน 2000 ชิ้นงานดังส่วนหนึ่งในตำราบรรพชีวินวิทยาของสัตว์ไม่มีกระดูกสันหลัง เขียนโดย วิลเลียม คาร์ลสัน และบรันตัน ได้นำเสนอแนวคิดการจำแนกแบรคิโอพอดเป็นกลุ่มคือ พวกเขาแบ่งแบรคิโอพอดออกเป็น 3 ไฟลั่มย่อย 8 ชั้น และ 26 อันดับ การจำแนกนี้เชื่อว่าจะใกล้เคียงกับประวัติวิวัฒนาการ ความหลากหลายของแบรคิโอพอดได้ลดลงอย่างชัดเจนเมื่อสิ้นมหายุคพาลีโอโซอิก มีเพียง 5 อันดับใน 3 ชั้นเท่านั้นที่อยู่รอดจนถึงปัจจุบันทั้งหมดประมาณระหว่าง 300 ถึง 500 ชนิด ขณะที่เมื่อเปรียบเทียบกับช่วงกลางของยุคไซลูเรียนจะมีแบรคิโอพอดอยู่ทั้งสิ้นถึง 16 อันดับ
| 0 | 1 | 2 | 3 |
| --- | --- | --- | --- |
อนุกรมวิธานของแบรคิโอพอด   สีเขียวสายพันธุ์ปัจจุบัน, สีเทาสูญพันธุ์  after Williams, Carlson, and Brunton, 2000
| ไฟลั่มย่อย | ชั้น | อันดับ | สูญพันธุ์ |
| Linguliformea | Lingulata  | Lingulida | no        |
| Linguliformea | Lingulata  | Siphonotretida | Ordovician  |
| Linguliformea | Lingulata  | Acrotretida | Devonian  |
| Linguliformea | Paterinata | Paterinida | Ordovician |
| Craniformea | Craniforma  | Craniida | no      |
| Craniformea | Craniforma  | Craniopsida | Carboniferous  |
| Craniformea | Craniforma  | Trimerellida | Silurian |
| Rhynchonelliformea  | Chileata  | Chileida | Cambrian  |
| Rhynchonelliformea  | Chileata  | Dictyonellidina | Permian  |
| Rhynchonelliformea  | Obolellata | Obolellida | Cambrian    |
| Rhynchonelliformea  | Kutorginata | Kutorginida | Cambrian    |
| Rhynchonelliformea  | Strophomenata  | Orthotetidina | Permian        |
| Rhynchonelliformea  | Strophomenata  | Triplesiidina | Silurian        |
| Rhynchonelliformea  | Strophomenata  | Billingselloidea | Ordovician        |
| Rhynchonelliformea  | Strophomenata  | Clitambonitidina | Ordovician        |
| Rhynchonelliformea  | Strophomenata  | Strophomenida | Carboniferous        |
| Rhynchonelliformea  | Strophomenata  | Productida | Permian    |
| Rhynchonelliformea  | Rhynchonellata  | Protorthida | Cambrian        |
| Rhynchonelliformea  | Rhynchonellata  | Orthida | Carboniferous        |
| Rhynchonelliformea  | Rhynchonellata  | Pentamerida | Devonian        |
| Rhynchonelliformea  | Rhynchonellata  | Rhynchonellida | no        |
| Rhynchonelliformea  | Rhynchonellata  | Atrypida | Devonian        |
| Rhynchonelliformea  | Rhynchonellata  | Spiriferida | Jurassic  |
| Rhynchonelliformea  | Rhynchonellata  | Thecideida | no        |
| Rhynchonelliformea  | Rhynchonellata  | Athyridida | Cretaceous  |
| Rhynchonelliformea  | Rhynchonellata  | Terebratulida | no |
เชื่อมต่อภายนอก

UC-Berkeley Museum of Paleontology
Palaeos Brachiopoda
BrachNet
Information from the Kansas Geological Survey เก็บถาวร 2008-07-05 ที่ เวย์แบ็กแมชชีน
site of R.Filippi
Brachiopoda World Database
Lingula anatina
ซากดึกดำบรรพ์แบรคิโอพอดมักพบเป็นกลุ่มอัดตัวกันแน่น อย่างเช่น Dalmanella meeki ยุคออร์โดวิเชียน
รูปลักษณะของแบรคิโอพอด
แบรคิโอพอดยุคคาร์บอนิเฟอรัส Neospirifer condor จากโบลิเวีย ขนาดชิ้นตัวอย่าง 7 ซม.
แบรคิโอพอดรินโชเนลลิด Rhynchotrema dentatum ยุคออร์โดวิเชียนตอนปลายทางตะวันออกเฉียงใต้ของอินเดียนน่า
แบรคิโอพอดสไปริเฟอริดยุคดีโวเนียนจากโฮไอโอ ซึ่งเป็นพื้นที่อยู่ของโคโลนีของ hederellid ชิ้นตัวอย่างกว้าง 5 ซม.
แบรคิโอพอดสไปริเฟอริด Syringothyris sp. จากหมวดหินโลแกนยุคคาร์บอนิเฟอรัสตอนต้น ในวูสเตอร์ โฮไอโอ รอยพิมพ์ด้านใน
แบรคิโอพอด Petrocrania ติดกับแบรคิโอพอดสโตรฟอเมนิด ยุคออร์โดวิเชียนตอนปลายจากตะวันออกเฉียงใต้ของอินเดียนน่า
การนำเสนอภาพข้อมูล

ภาพการนำเสนอภาพข้อมูล วิกิพีเดียที่เป็นส่วนหนึ่งของเวิลด์ไวด์เว็บ
การนำเสนอภาพข้อมูล หรือ การนำเสนอข้อมูลเชิงกราฟิก เป็นการศึกษาด้านนำเสนอข้อมูลจากภาพ หมายถึง "(การแสดง)ข้อมูลที่ถูกทำให้เป็นนามธรรมนามในลักษณะแบบแผนอย่างใดอย่างหนึ่ง รวมถึงแสดงคุณลักษณะหรือตัวแปรของหน่วยของข้อมูล"
การนำเสนอภาพข้อมูลนั้นเกี่ยวข้องกับ การทำกราฟิกข้อมูล, การนำเสนอภาพข่าวสาร, การนำเสนอภาพวิทยาศาสตร์ และการทำกราฟิกสถิติ ในสหัสวรรษใหม่นั้น การนำเสนอภาพข้อมูล เป็นที่นิยมในส่วนของการค้นคว้า การเรียนการสอน และการพัฒนา
ดูเพิ่ม

การสร้างมโนภาพ
Shangwua

| Shangwua |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: อันดับทานตะวัน Asterales
วงศ์:: วงศ์ทานตะวัน Asteraceae
สกุล:: Shangwua Shangwua Yu J.Wang, Raab-Straube, Susanna & J.Quan Liu
สปีชีส์:: Shangwua
ชื่อทวินาม
Shangwua Yu J.Wang, Raab-Straube, Susanna & J.Quan Liu

Shangwua เป็นสกุลของพืชดอกที่อยู่ในวงศ์ Asteraceae.
ถิ่นกำเนิดของมันคือ อัฟกานิสถานถึงเอเชียกลางและตอนกลางของจีนตอนใต้
สปีชีส์ในสกุล ได้แก่:
Shangwua denticulata (DC.) Raab-Straube & Yu J.Wang
Shangwua jacea (Klotzsch) Yu J.Wang & Raab-Straube
Shangwua masarica (Lipsky) Yu J.Wang & Raab-Straube
SG

SG อาจหมายถึง
sg รหัสประเทศของประเทศสิงคโปร์
.sg โดเมนระดับบนสุดของประเทศสิงคโปร์
sg รหัสภาษาของภาษา Sango
ซีบอร์เกียม (Sg) ธาตุลำดับที่ 106 ในตารางธาตุ
ความถ่วงจำเพาะ (specific gravity)
โรงเรียนเซนต์คาเบรียล (Saint Gabriel’s College)
| อักษร S ที่ประกอบกับอักษรละตินตัวอื่น |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| SA | SB | SC | SD | SE | SF | SG | SH | SI | SJ | SK | SL | SM | SN | SO | SP | SQ | SR | SS | ST | SU | SV | SW | SX | SY | SZ |
| AS | BS | CS | DS | ES | FS | GS | HS | IS | JS | KS | LS | MS | NS | OS | PS | QS | RS | SS | TS | US | VS | WS | XS | YS | ZS |
16 พฤษภาคม

วันที่ 16 พฤษภาคม เป็นวันที่ 136 ของปี (วันที่ 137 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 229 วันในปีนั้น